
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 727 

24 Αυγούστου 1995 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Διάθεση κλινών από το 401 ΓΣΝΑ, για τη νοσηλεία, 
εκτάκτων περιστατικών εξωτερικών ασθενών δια¬ 
φόρων ασφαλιστικών οργανισμών που διακινού- 
νται δια του ΕΚΑΒ. 1 

Παροχή Υγειονομικής Περιθάλψεως από τα Στρατιω¬ 
τικό Νοσοκομεία των απολυθέντων από τις τάξεις 
του Στρατού για λόγους υγείας οπλιτών (Μονίμων 
- Εθελοντών - Κληρωτών). 2 

Χαρακτηρισμός ως ιστορικού διατηρητέου μνημείου 
της προσόψεως του κτηρίου, ιδιοκτησίας κληρ. 
Καλιωράκη, επί της Λεωφόρου 25ης Αυγούστου 
στο Ηράκλειο Κρήτης. 3 

Καθορισμός του τύπου βιβλίων που πρέπει να τηρούν 
η Εθνική Λυρική Σκηνή, το Εθνικό θέατρο και το 
Κρατικό θέατρο Βορείου Ελλάδος». 4 

Κήρυξη αρχαιολογικού χώρου στο πρώην στρατό¬ 
πεδο «Κόδρα» στο Καραμπουρνάκι Καλαμαριάς Ν. 
Θεσσαλονίκης. 5 

Χορήγηση άδειας ίδρυσης και λειτουργίας Παραρτή¬ 
ματος του Ελληνικού Ωδείου Ε.Π.Ε. στο Μα¬ 
ρούσι. 6 

Χορήγηση άδειας ίδρυσης και λειτουργίας Ερασιτε¬ 
χνικής Σχολής Χορού στη Μαριάνθη Βασιλάτου . 7 

Σύσταση Νομικού Προσώπου στο Δήμο Σταυρούπο- 
λης του Νομού Θεσσαλονίκης με την επωνυμία 
«Κέντρο Πολιτισμού και Νεολαίας» . 8 


Τροποποίηση της συστατικής πράξης των Νομικών 
Προσώπων «Σχολικές Επιτροπές του Δήμου Θεσ¬ 
σαλονίκης» . 9 

Σύσταση αμιγούς Κοινοτικής επιχείρησης στην Κοιν- 
/τα Ευκαρπίας Ν. Θεσσαλονίκης με την επωνυμία 
«ΚΟΙΝΟΤΙΚΗ ΕΠΙΧΕΙΡΗΣΗ ΠΟΛΙΤΙΣΤΙΚΗΣ, ΟΙ¬ 
ΚΟΝΟΜΙΚΗΣ, ΚΟΙΝΩΝΙΚΗΣ ΑΝΑΠΤΥΞΗΣ» ....10 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

ΑιμΘ. φ·750·ν/48/610010 (1) 

Διάθεση κλινών από το 401 ΓΣΝΑ, για τη νοσηλεία, 
εκτάκτων περιστατικών εξωτερικών ασθενών διαφό¬ 
ρων ασφαλιστικών οργανισμών που διακινούνται δια 
του ΕΚΑΒ. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του άρθρου 55 του Ν. Δ/τος 721/ 
1970 «περί οικονομικής μερίμνης και λογιστικού των 
Ενόπλων Δυνάμεων» (ΦΕΚ Α' 251). 

β. Τη Φ. 750/4/77110/Σ.305/5.2.92 Απόφαση ΥΕ- 
ΘΑ/ΓΕΣ/4ο ΕΓ (ΦΕΚ Β' 100), όπως αυτή τροποποιή¬ 
θηκε με τη Φ. 750/32/80585/Σ.1544/8.5.92/ΓΕΣ/4Ο 
ΕΓ όμοια (ΦΕΚ Β 343) «περί παροχής υγειονομικής πε¬ 
ρίθαλψης από τα Στρατιωτικά Νοσοκομεία σε Τρί¬ 
τους». 

γ. Την Υ4β/3357/Φ.2/12.4.94 Απόφαση του Υπουρ¬ 
γού Υγείας, Πρόνοιας και Κοινωνικών Ασφαλίσεων, 
«περί καθορισμού εφημερίας Νοσοκομείων περιοχής 
Αττικής (ΦΕΚ Β' 290), αποφασίζουμε: 

Άρθρο 1 
Διάθεση κλινών 

1. Εγκρίνουμε τη διάθεση κλινών, από τις προβλεπό- 
μενες στο 401 ΓΣΝΑ δια τρίτους, για τη νοσηλεία των 
εκτάκτων περιστατικών εξωτερικών ασθενών διαφόρων 
ασφαλιστικών οργανισμών που διακινούνται από το 
ΕΚΑΒ. 

2. Η κάλυψη των παραπάνω κλινών θα γίνεται, μετά 
από προσυνενόηση του ΕΚΑΒ με το 401 ΓΣΝΑ, κατά τις 
ώρες 7.00 μέχρι 14.30 τις εργάσιμες ημέρες και θα 
αφορά μόνο σε Παθολογικά, Χειρουργικά και Καρδιολο¬ 
γικά περιστατικά. 

3. Οι ασθενείς που θα διακομίζονται από το ΕΚΑΒ δεν 
θα είναι περιστατικά επιλογής. 

Άρθρο 2 

Κάλυψη Εξόδων Περίθαλψης 
1. Η δαπάνη νοσηλείας των νοσηλευομένων, σύμ- 

φωνα με την παρούσα απόφαση θα βαρύνει: 

α. Τους ασφαλιστικούς τους φορείς, για όσους είναι 
ασφαλισμένοι. 

β. Το Δημόσιο για όσους είναι ανασφάλιστοι και ταυ¬ 
τόχρονα άποροι και 

γ. Τους ίδιους του νοσηλευόμενους εφόσον είναι ανα¬ 
σφάλιστοι, όχι όμως και άποροι. 

2. Ως τιμολόγιο προσδιορισμού της δαπάνης ορίζεται 
το ισχύον εκάστοτε από το ΥΥΠΚΑ. 

3. Η διαδικασία της λογιστικής τακτοποίησης θα γίνε¬ 
ται με βάση τις ισχύουσες διατάξεις. 

Αρθρο 3 

Τρόπος Παροχής Υπηρεσιών 
Η παροχή νοσηλείας θα πρέπει να γίνεται στο υψηλό¬ 
τερο δυνατό επίπεδο, χωρίς όμως να παρακωλύεται ου- 
σιωδώς η επιχειρησιακή λειτουργία και ετοιμότητα του 
Νοσοκομείου. 

Άρθρο 4 
Ισχύς 

Η απόφαση ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 1995 

Ο ΥΠΟΥΡΓΟΣ 

ΓΕΡΑΣΙΜΟΣ ΑΡΣΕΝΗΣ 
-♦- 

Αριθ. Φ.700/16/610210 (2) 

Παροχή Υγειονομικής Περιθάλψεως από τα Στρατιωτικά 
Νοσοκομεία των απολυθέντων από τις τάξεις του 
Στρατού για λόγους υγείας οπλιτών (Μονίμων - Εθε¬ 
λοντών - Κληρωτών). 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 
Έχοντας υπόψη: 

α. Τις διατάξεις του Ν. Δ/τος 721/70, άρθρο 55. 
β. ΦΕΕ, 400/22.11.94/ΓΕΣ/1 ο ΕΓ/ΓΜΠ. 
γ. Την υπ’ αριθ. 5815/19 Δεκ. 93 κοινή απόφαση του 
Πρωθυπουργού και του Υπουργού Εθνικής Άμυνας, 
περί «Ανάθεσης αρμοδιοτήτων Υπουργού». 

δ) Το γεγονός ότι από τις διατάξεις αυτής της απόφα¬ 
σης δεν προκαλείται επιπλέον δαπάνη εις βάρος του 
κρατικού προϋπολογισμού, αποφασίζουμε: 

Άρθρο 1 

Εγκρίνουμε την παροχή δωρεάν νοσοκομειακής περί¬ 
θαλψης από τα Στρατιωτικά Νοσοκομεία στους απολυ- 
θέντες για λόγους υγείας Οπλίτες (Μονίμους -Εθελο¬ 
ντές - Κληρωτούς) και μόνο για την πάθηση που εκδη¬ 
λώθηκε κατά τη διάρκεια της θητείας των για την οποία 
πήραν απολυτήριο προσωρινό ή οριστικό και για χρονικό 
διάστημα όχι μεγαλύτερο της διετίας, ανάλογα με τη 
φύση της παθήσεως. 


Άρθρο 2 

Στις παρακάτω κατηγορίες δικαιούχων νοσηλείας θα υπά¬ 
γονται μόνο οι απολυόμενοι βαρέως πάσχοντες από ανίατα 
νοσήματα οπλίτες που είναι άποροι και ανασφάλιστοι. 

Άρθρο 3 

Έγκριση νοσηλείας στους ως άνω Οπλίτες από τον Δ/ 
ντή εκάστου Στρατιωτικού Νοσοκομείου και επί υπάρ- 
ξεως δυνατότητας αυτού. 

Άρθρο 4 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουλίου 1995 

Ο ΥΦΥΠΟΥΡΓΟΣ 

ΜΑΝΟΛΗΣ Α. ΜΠΕΝΤΕΝΙΟΤΗΣ 
-♦- 

Αριθ. ΥΠΠΟ/ΔΙΛΑΠ/Γ/1633/34808 (3) 

Χαρακτηρισμός ως ιστορικού διατηρητέου μνημείου της 
προσόψεως του κτηρίου, ιδιοκτησίας κληρ. Καλιω- 
ράκη, επί της Λεωφόρου 25ης Αυγούστου στο Ηρά¬ 
κλειο Κρήτης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «περί Κυβέρνησης 
και Κυβερνητικών Οργάνων που δημοσιεύθηκε στο ΦΕΚ 
137/τΑ/25.7.85. 

β) Του άρθρου 52 του Ν. 5351/32 «Περί Αρχαιοτή¬ 
των». 

γ) Του Ν. 1469/50 «Περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830». 

δ) Του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης (ΦΕΚ 61 /Α/13.4.92). 
ε) Του Π.Δ. 941/77 «Περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρε¬ 
σιών του ίδιου Υπουργείου» (ΦΕΚ 210/τ.Β/24.3.92). 

3. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ - 
ΥΧΟΠ». 

4. Όλα τα στοιχεία του φακέλου. 

5. Την κατά πλειοψηφία γνωμοδότηση του Κεντρικού 
Συμβουλίου Νεωτ. Μνημείων με αριθμό 9/16.3.1995, 
αποφασίζουμε: 

Χαρακτηρίζουμε ως ιστορικό διατηρητέο μνημείο την 
πρόσοψη του κτηρίου, ιδιοκτησίας κληρ. Καλιωράκη, 
επί της Λεωφόρου 25ης Αυγούστου στο Ηράκλειο Κρή¬ 
της, όπως (ραίνεται στο συνημμένο απόσπασμα χάρτου 

της πόλης του Ηρακλείου, με τον περιβάλλοντα χώρο 
του κτηρίου στα όρια της ιδιοκτησίας, γιατί αποτελεί χα¬ 
ρακτηριστικό δείγμα εκλεκτικιστικού κτίσματος των αρ¬ 
χών του 20ου αιώνα στο Ηράκλειο, σημαντικό για τη με¬ 
λέτη της ιστορίας της Αρχιτεκτονικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 1995 

Ο ΥΠΟΥΡΓΟΣ 

ΘΑΝΟΣ ΜΙΚΡΟΥΤΣΙΚΟΣ 

Αριθ. ΥΠΠΟ/ΟΙΚΟΝ/ΓΖ37649 (4) 

Καθορισμός του τύπου βιβλίων που πρέπει να τηρούν η 

Εθνική Λυρική Σκηνή, το Εθνικό θέατρο και το Κρα¬ 
τικό θέατρο Βορείου Ελλάδος». 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις της παρ. 24 του άρθρου 3 και της παρ. 
24 του άρθρου 11 του Ν. 2273/94. 

2. Τις διατάξεις του Π.Δ. 941/77 «περί Οργανισμού 
του ΥΠΠΟ». 

3. Την ανάγκη της Λογιστικής λειτουργίας του Εθνι¬ 
κού θεάτρου, του Κρατικού θεάτρου Βορείου Ελλάδος 
και της Εθνικής Λυρικής Σκηνής, αποφασίζουμε: 

1. Καθορίζουμε ότι τα βιβλία που πρέπει να τηρούν η 
Εθνική Λυρική Σκηνή, το Εθνικό θέατρο και το Κρατικό 
θέατρο Βορείου Ελλάδος» είναι Γ' κατηγορία του Κ.Β.Σ. 
(Π.Δ. 186/92 ΦΕΚ 84 Α) και εφαρμογή του Ελληνικού Γε¬ 
νικού Λογιστικού Σχεδίου (Π.Δ. 1123/1980 ΦΕΚ 282 Α). 

2. Από την εφαρμογή της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 1995 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΑΛΕΞ. ΠΑΠΑΔΟΠΟΥΛΟΣ ΘΑΝ. ΜΙΚΡΟΥΤΣΙΚΟΣ 

- 1 - 

Αριθ. ΥΠΠΟ/ΑΡΧ/Α1 /Φ43/35723/2084 (5) 

Κήρυξη αρχαιολογικού χώρου στο πρώην στρατόπεδο 

«Κόδρα» στο Καραμπουρνάκι Καλαμαριάς Ν. Θεσσα¬ 
λονίκης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/ 
28.7.85) «Κυβέρνηση και Κυβερνητικά Όργανα». 


2. Την ΥΠΠΟ/ΓΝΟΣ/49610/28.11.90 (ΦΕΚ 743/Β/ 
29.11.90) «Εξαίρεση από τον περιορισμό των τριών 
υπογραφών». 

3. Την ΥΠΠΟ/ΓΝΟΣ/11536/10.3.92 (ΦΕΚ 210/Β/ 
24.3.92) «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρε¬ 
σιών του ίδιου Υπουργείου». 

4. Τις διατάξεις του Κ.Ν. 5351/32 «Περί Αρχαιοτή¬ 
των». 

5. Τις διατάξεις του Ν. 1127/81, (ΦΕΚ 32/Α/81) 
«Περί κυρώσεως της εις Λονδίνον, την 6η Μαΐου 1969 
υπογρφείσης Ευρωπαϊκής Συμβάσεως δια την προστα¬ 
σίαν της αρχαιολογικής κληρονομιάς». 

6. Την ομόφωνη γνωμοδότηση του Τοπικού Συμβου¬ 
λίου Μνημείων Κεντρικής και Δυτικής Μακεδονίας, 
όπως διατυπώθηκε στην αριθ. 224/29.6.95 συνεδρίας 
του, αποφασίζουμε: 

Εγκρίνουμε την κήρυξη ως αρχαιολογικού χώρου του 
πρώην στρατοπέδου «Κόδρα», όπως σημειώνεται σε 
απόσπασμα χάρτη ΓΥΣ, Φ 33971, και ορίζεται από τα 

σημεία 1, 2, 3.60, 61, 62, 1 που αντιστοιχούν σε 

ζεύγη συντεταγμένων, όπως φαίνεται στα συνημμένα 
τοπογραφικά διαγράμματα. 

Η κήρυξη αυτή θεωρείται απαραίτητη αφ’ ενός για την 
προστασία του αρχαίου οικιμού - πιθανότατα της θέρ¬ 
μης και της νεκρόπολής της, αφ’ ετέρου για να προχω¬ 
ρήσουν οι τεχνικές μελέτες και οι εργασίες κατασκευής 
του Μουσείου ενόψει του 1997. 

Τα σημεία, που οριοθετούν τον κηρυσσόμενο αρχαιο¬ 
λογικό χώρο αντιστοιχούν στα ζεύγη συντεταγμένων, 
που παρατίθενται αναλυτικά στο συνημμένο πίνακα. 

Από τις διατάξεις της παρούσας αποφάσεως δεν προ- 
καλείται δαπάνη στον Κρατικό Προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Αυγούστου 1995 

Ο ΥΠΟΥΡΓΟΣ 

ΘΑΝΟΣ ΜΙΚΡΟΥΤΣΙΚΟΣ 











/♦ 

Αριθ. ΥΠΠΟ/ΑΡΧ/ΚΑΤΕΧ/Δ/34911 (6) 

Χορήγηση άδειας ίδρυσης και λειτουργίας Παραρτήμα¬ 
τος του Ελληνικού Ωδείου Ε.Π.Ε. στο Μαρούσι. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ. 941 /77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «Περί ρυθμίσεως θεμάτων αφορώ- 
ντων εις τον κανονισμόν λειτουργίας των ιδιωτικών μου¬ 
σικών ιδρυμάτων, ως και το από 11.11.57 Β.Δ. «Περί κυ- 
ρώσεως του εσωτερικού κανονικσμού του Ωδείου Θεσ¬ 
σαλονίκης». 

5. Το άρθρο 29 του Ν. 1158/81 «Περί Οργανώσεως 
και διοικήσεως Σχολών Ανωτέρας Καλλιτεχνικής Εκπαι- 
δεύσεως». 

6. Το άρθρο 41 του Ν. 1597/86 «Προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

7. Την απόφαση αριθ. ΥΠΠΟ/ΓΝΟΣ/33990/31.8.87 
«Προϋποθέσεις λειτουργίας Τμήματος Κρουστών, ΥΠ- 
ΠΟ/ΓΝΟΣ/33992/31.8.87 «Προϋποθέσεις λειτουργίας 
Τμήματος Κλασσικής Κιθάρας» (ΦΕΚ 500/Β/87) ΥΠ- 
ΠΟ/ΓΝΟΣ/33991 /23.8.Θ7 «Προϋποθέσεις λειτουργίας 
Τμήματος Κλαβικύμβαλου (Τσέμπελο), (ΦΕκ 609/Β/ 
87). 

8. Την απόφαση αριθ. ΥΠΠΟ/ΓΝΟΣ/49095/30.10.91 
απόφαση «Μεταβίβαση αρμοδιοτήτων Υπουργού και δι¬ 
καιώματος υπογραφής «Με εντολή Υπουργού στους 
Γεν. Γραμματείς, Γεν. Διευθυντές και Προϊσταμένους 
των Διευθύνσεων Τμημάτων και Γραφείων της Κ.Υ. του 
ΥΠΠΟ (ΦΕΚ 98/τ.Β’/28.11.91). 

9. Το από 21.7.1995 Πρακτικό αυτοψίας της επιτρο¬ 
πής ελέγχου κτιρίων Σχολών Χορού και Μουσικής του 
ΥΠΠΟ. 

10. Την από 11.7.1995 αίτηση του Ελληνικού Ωδείου 
Ε.Π.Ε. με τα συνημμένα δικαιολογητικά, αποφασί¬ 
ζουμε: 

1. Χορηγούμε στο Ελληνικό Ωδείο Ε.Π.Ε. άδεια ίδρυ¬ 
σης και λειτουργίας Παραρτήματος που θα στεγαστεί 
στο κτίριο επί των οδών Κηφισίας αριθ. 148 και Πεντέ¬ 
λης αριθ. 2. 

2. Το Παράρτημα θα λειτουργήσει τα τμήματα (1) Ωδι¬ 
κής, (2) Αρμονίας, (3) Ενοργάνωσης, (4) Αντίστιξης, (5) 
Φυγής, (6) Σύνθεσης, (7) Πληκτών, (8) Εγχόρδων, (9) 
Πνευστών, (10) Μονωδίας, (11) Βυζαντινής Μουσικής, 
(12) Κλασικής κιθάρας. 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δέκα πέντε (15) σπουδα¬ 
στών. 

4. Η άδεια ισχύει από το σχολικό έτος 1995 -1996. 

5. Από τις διατάξεις της απόφασης αυτής δεν προκα- 


λείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 1995 
Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. 33091 (7) 

Χορήγηση άδειας ίδρυσης και λειτουργίας Ερασιτεχνι¬ 
κής Σχολής Χορού στη Μαριάνθη Βασιλάτου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941/77 «περί Οργανισμού του Υπουργείου 
Πολιτισμού και Επιστημών». 

2. Το Ν. 1158/81 «περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως κ.λπ.» 
(ΦΕΚ 127/Α/13.5.81). 

3. Το άρθρο 15 του Ν. 1348/1983 «Διάλυση του 
Ν.Π.Δ.Δ. με την επωνυμία «Άρμα θέσπιδος» και άλλες 
διατάξεις» (ΦΕΚ 47/Α/14.4.1983). 

4. Το Π.Δ. 457/83 «Ίδρυση και λειτουργία Ερασιτεχνι¬ 
κών Σχολών Χορού» (ΦΕΚ 174/Α/28.11.1983). 

5. Την αριθμ. ΥΠΠΟ/ΓΝΟΣ/14095/30.10.91 (ΦΕΚ 
987/Β/91) Υπουργική απόφαση: 

«μεταβίβαση αρμοδιοτήτων Υπουργού και δικαιώμα¬ 
τος υπογραφής» με εντολή Υπουργού» στο Γενικό 
Γραμματέα και τους Προϊσταμένους Διευθύνσεων, Τμη¬ 
μάτων και Γραφείων της Κεντρικής Υπηρεσίας του 
Υπουργείου Πολιτισμού». 

6. Αίτηση της Μαριάνθης Βασιλάτου με τα συνοδεύο- 
ντα δικαιολογητικά. 

7. Το πρακτικό αυτοψίας της Επιτροπής του άρθρου 6 
παρ. 4 του Ν. 1158/81, όπως τούτο τροποποιήθηκε με¬ 
ταγενέστερα με την αρ. 2436/15.1.1985 (ΦΕΚ 31/Β/ 
85) κοινή απόφαση των Υπουργών Προεδρίας της Κυ¬ 
βέρνησης και Πολιτισμού και Επιστημών», για τον έλεγχο 
της καταλληλότητάς του επί της Λεωφόρου Καρέα 84 - 
Βύρωνος Αττικής, κτίριο, αποφασίζουμε: 

1. Χορηγούμε στη Μαριάνθη Βασιλάτου άδεια ίδρυ¬ 
σης και λειτουργίας Ερασιτεχνικής Σχολής Χορού με την 
επωνυμία «Ερασιτεχνική Σχολή Χορού Μαριάνθης Βασι- 
λάτου» και έδρα λειτουργίας το επί της Λεωφόρου Κα¬ 
ρέα 84 - Βύρωνος Αττικής. 

2. Η έναρξη λειτουργίας της Σχολής ορίζεται από το 
σχολικό έτος 1995-96. 

3. Από τις διατάξεις αυτής της απόφασης δεν προκα- 
λείται δαπάνη σε βάρος του Κρατικού Προϋπολογι¬ 
σμού. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η παρούσα να δημοσιευθεΙ στην Εφημερίδα της Κυ- 
βερνήσεως. 

Αθήνα, 31 Ιουλίου 1995 

Με εντολή Υπουργού 
Ο Διευθυντής 

ΠΟΛ. ΠΟΛΥΧΡΟΝΟΠΟΥΛΟΣ 
-♦- 

Αριθ. 33395 (8) 

Σύσταση Νομικού Προσώπου στο Δήμο Σταυρούπολης 

του Νομού Θεσσαλονίκης με την επωνυμία «Κέντρο 

Πολιτισμού και Νεολαίας». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΘΕΣ/ΝΙΚΗΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/1989 
όπως τροποποιήθηκαν με το άρθρο 11 του Ν. 2130/ 
1993 (ΦΕΚ 62Α/1995) και του άρθρου 2 παρ. 12 και 13 
του Ν., 2307/1995 (ΦΕΚ 113Α/1995). 

2. Την αρ. 299/1995 απόφαση του Δημοτικού Συμ¬ 
βουλίου Σταυρούπολης, αποφασίζουμε: 

Συστήνουμε Νομικό Πρόσωπο με την επωνυμία «Κέ¬ 
ντρο Πολιτισμού και Νεολαίας» στο Δήμο Σταυρούπολης 
του Νομού μας. 

Α) Σκοποί του Νομικού Προσώπου είναι: 

1. Η φιλοξενία και η λειτουργία στους χώρους του, φο¬ 
ρέων του Δήμου και των Διοικητικών του συμβουλίων με 
τις Διευθύνσεις τους 

2. Η φιλοξενία και λειτουργία της Δημοτικής Βιβλιοθή¬ 
κης που περιέρχεται στην αρμοδιότητα του νέου Νομι¬ 
κού Προσώπου, από της δημοσίευσης στο ΦΕΚ της κα¬ 
τάργησής της 

3. Η φιλοξενία διαφόρων εκδηλώσεων πολιτιστικού 
περιεχομένου τοπικού, υπερτοπικού, Βαλκανικού και 
Ευρωπαϊκού χαρακτήρα. 

4. Η στήριξη νέων καλλιτεχνών και επιστημόνων της 
Πόλης γενικότερα. 

5. Η στήριξη πρωτοβουλιών ευρύτερης σημασίας, με 
περιεχόμενο σε θέματα παιδείας, τέχνης και πολιτι¬ 
σμού 

6. Η ευθύνη λειτουργίας της Φιλαρμονικής του Δήμου 

7. Η οργάνωση προγραμμάτων εκδηλώσεων και δρά¬ 
σεων στον χώρο του κτιρίου σε συνεργασία και συντονι¬ 
σμό με την «ΙΡΙΣ» και Πνευματικά Κέντρα. 

8. Η οργάνωση προγραμμάτων εκδηλώσεων και δρά¬ 
σεων σε συνεργασία με Δήμους των Δυτικών Συνοικιών 
αλλά και με άλλους Οργανισμούς Τοπικής Αυτοδιοίκη¬ 
σης. 

9. Η αξιοποίηση του χώρου του θεάτρου με ειδική 
απόφαση του Διοικητικού του Συμβουλίου. 

10. Μόνιμη διάθεση χώρων του κτιρίου προς τρίτους 
Φορείς, γίνεται μόνο με απόφαση του Δημοτικού Συμ¬ 
βουλίου και ύστερα από εισήγηση του Διοικητικού Συμ¬ 
βουλίου του Κέντρου και ανακαλείται μόνο με απόφαση 
του Δημοτικού Συμβουλίου. 

Β) Έδρα 

Το Κέντρο Πολιτισμού και Νεολαίας Δήμου Σταυρού¬ 


πολης, θα λειτουργεί σε κτίριο ιδιοκτησίας Δήμου Σταυ¬ 
ρούπολης που του παραχωρείται. Το κτίριο βρίσκεται 
στη γωνία X. Σμύρνης - Λαγκαδά. 

Γ) Πόροι 

1. Η ετήσια επιχορήγηση του Δήμου ανέρχεται τουλά¬ 
χιστον στο 2% των τακτικών εσόδων του Δήμου 

2. Η επιχορήγηση από κάθε άλλη παροχή του Κρά¬ 
τους, είτε προς αυτό είτε προς το Δήμο για το Νομικό 
Πρόσωπο. 

3. Κάθε είδους συνδρομές, εισφορές, δωρεές, κλη¬ 
ρονομιές, κληροδοσίες κ.λπ. 

4. Οποιαδήποτε επιχορήγηση από την Ευρωπαϊκή 
Ένωση 

5. Εισπράξεις από παροχή υπηρεσιών. 

Δ) Διοίκηση 

Το Κέντρο διοικεΐται από 7μελές Διοικητικά Συμβού¬ 
λιο, αποτελούμενο από τους: 

α) Από τον εκάστοτε Δήμαρχο ή άλλο αιρετό ή μη, που 
ορίζει ο Δήμαρχος ως Πρόεδρο, όπως ορίζει ο Δ.Κ.Κ. 

β) Από (2) δύο Δημοτικούς Συμβούλους 

γ) Από (2) δύο πολίτες της Σταυρούπολης, εκπρόσω¬ 
ποι των Γ ραμμάτων, των Τεχνών, του Πολιτισμού και των 
Μαζικών Φορέων 

δ) Από (2) δύο πολίτες του ευρύτερου Πολεοδομικού 
Συγκροτήματος Θεσσαλονίκης, εκπρόσωποι των Γ ραμ¬ 
μάτων, των Τεχνών και του Πολιτισμού 

Ε) Το Διοικητικό Συμβούλιο εκλέγει από τα μέλη του, 
με μυστική ψηφοφορία και κατά την πρώτη συνεδρία 
του τον Αντιπρόεδρο, τον Γραμματέα και τον Ταμία αυ¬ 
τού. 

Η θητεία των μελών του Διοικητικού Συμβουλίου, ακο¬ 
λουθεί την δημοτική περίοδο. 

ΣΤ) Με κανονισμό που ψηφίζεται από το Δημοτικό 
Συμβούλιο Σταυρούπολης, ρυθμίζονται τα θέματα διοί¬ 
κησης του Νομικού Προσώπου που δεν ρυθμίζονται με 
την παρούσα απόφαση. 

Ζ) Με Κανονισμό Εσωτερικής Λειτουργίας από το Δη¬ 
μοτικό Συμβούλιο Σταυρούπολης, ρυθμίζονται όλα τα 
θέματα εσωτερικής λειτουργίας του Κέντρου. 

Η) Το Νομικά Πρόσωπο εκπροσωπείται στα Δικαστή¬ 
ρια και σε κάθε αρχή, από τον Πρόεδρο και όπου αυτός 
κωλύεται ή απουσιάζει από τον Αντιπρόεδρο. 

Κάλυψη δαπάνης: 

Η οικονομική επιβάρυνση του Δήμου Σταυρούπολης 
για το Νομικό Πρόσωπο ανέρχεται στο ποσά των 
2.000.000 δρχ. για το έτος 1995. 

Η δαπάνη αυτή έχει προβλεφθεί στο Κ.Α. 211/9γ 
προϋπολογισμού οικονομικού έτους 1995. 

Για κάθε ένα από τα επόμενα οικονομικά έτη, θα 
υπάρχει σχετική πρόβλεψη στον προϋπολογισμό του 
Δήμου για την ετήσια επιχορήγηση αυτού στο Νομικό 
Πρόσωπο που θα ανέρχεται τουλάχιστον στο 2% των τα¬ 
κτικών εσόδων του Δήμου. 






Φ<- ^ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 18 Ιουλίου 1995 

Ο Περ/κδς Δ/ντής 
ΧΡ. ΓΚΟΣΛΙΟΠΟΥΛΟΣ 

-♦- 

Αριθ. 29603 (9) 

Τροποποίηση της συστατικής πράξης των Νομικών Προ¬ 
σώπων «Σχολικές Επιτροπές του Δήμου Θεσσαλονί¬ 
κης». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΘΕΣ/ΝΙΚΗΣ 
Έχοντας υπόψη: 

1. Τις διατάξεις του άρθρου 187 του Π. Δ/τος 323/ 
1989 όπως τροποποιήθηκαν και συμπληρώθηκαν με τις 
όμοιες του άρθρου 11 του Ν. 2130/1993 (ΦΕΚ 62Α/ 
1993) και του άρθρου 2 παρ. 12 και 13 του Ν. 2207/ 
1995 (ΦΕΚ 113Α 1995). 

2. Τις διατάξεις του άρθρου 5 του Ν. 1894/1990 
(ΦΕΚ 1190 Α/1990). 

3. Την αρ. ΕΣ: 29228/10.7.1991 αρχική μας από¬ 
φαση, περί συστάσεως ιδίων νομικών προσώπων με την 
επωνυμία «Σχολικές Επιτροπές Δήμου Θεσσαλονίκης» η 
οποία δημοσιεύθηκε στο ΦΕΚ 636Β/7.8.1991 όπως 
τροποποιήθηκε και συμπληρώθηκε μεταγενέστερα. 

4. Την αρ. 1011/1995 απόφαση του Δημοτικού Συμ¬ 
βουλίου Θεσσαλονίκης, αποφασίζουμε: 

Τροποποιούμε την αρ. 29228/10.7.1991 (ΦΕΚ 
636Β/10.7.1991) απόφασή μας όπως τροποποιήθηκε 
και συμπληρώθηκε μεταγενέστερα για τις παρακάτω 
Σχολικές Επιτροπές ως εξής: 

122η Σχολική Επιτροπή Δήμου Θεσσαλονίκης για το 
8ο Γυμνάσιο και 8ο Λύκειο διοικουμένη από επταμελές 
διοικητικό συμβούλιο. 

78η Σχολική Επιτροπή Δήμου Θεσσαλονίκης για το 
πρότυπο Γυμνάσιο και 5ο Λύκειο διοικουμένη από επτα¬ 
μελές διοικητικό συμβούλιο. 

Κατά τα λοιπά ισχύουν η ΕΣ. 29228/1991 συστατική 
απόφασή μας, η οποία δημοσιεύθηκε στο ΦΕΚ 636Β/ 

1991 και όλες οι μεταγενέστερες τροποποιητικές αυτής 
αποφάσεις μας. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του δήμου 
Θεσσαλονίκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 25 Ιουλίου 1995 

Ο Περιφερειακός Διευθυντής 
ΧΡ. ΓΚΟΣΛΙΟΠΟΥΛΟΣ 


Αριθ. 34986 (10) 

Σύσταση αμιγούς Κοινοτικής επιχείρησης στην Κοιν/τα 

Ευκαρπίας Ν. Θεσσαλονίκης με την επωνυμία «ΚΟΙ¬ 
ΝΟΤΙΚΗ ΕΠΙΧΕΙΡΗΣΗ ΠΟΛΙΤΙΣΤΙΚΗΣ, ΟΙΚΟΝΟΜΙ¬ 
ΚΗΣ, ΚΟΙΝΩΝΙΚΗΣ ΑΝΑΠΤΥΞΗΣ». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΘΕΣ/ΝΙΚΗΣ 
Έχοντας υπόψη: 

1. Τις διατάξεις α) Της παραγ. 3 του άρθρου 260 του 
Δημοτικού και Κοινοτικού Κώδικα (Π.Δ. 323/1989), 
όπως τροποποιήθηκε με τις όμοιες της παραγρ. 10 του 
άρθρου 5 του Ν. 1307/1995 «Προσαρμογή νομοθεσίας 
αρμοδιότητος Υπουργείου Εσωτερικών στις διατάξεις 
για τη Νομαρχιακή αυτοδιοίκηση και άλλες διατάξεις» 
και β) του άρθρου 27 του Ν. 2081/1985 με το οποίο 
προστίθεται το άρθρο 29Α στο Ν. 1558/1985 «Κυβέρ¬ 
νηση και Κυβερνητικά Όργανα». 

2. Την απόφαση του Υπουργού Εσωτερικών 25027/ 
1984 (ΦΕΚ 244 τ.Β) «Καθορισμός αναγκαίων λεπτομε¬ 
ρειών για την εφαρμογή των διατάξεων των άρθρων 205 
έως 213 του Ν. 1065/1980)». 

3. Την 111/95 απόφαση του Κοιν/κού συμβουλίου 
Ευκαρπίς, για τη σύσταση της παραπάνω Επιχείρησης, 
αποφασίζουμε: 

Συστήνουμε στην Κοινότητα Ευκαρπίας του Νομού 
Θεσσαλονίκης αμιγή Κοινοτική επιχείρηση με την επω¬ 
νυμία «ΚΟΙΝΟΤΙΚΗ ΕΠΙΧΕΙΡΗΣΗ ΠΟΛΙΤΙΣΤΙΚΗΣ, ΟΙ¬ 
ΚΟΝΟΜΙΚΗΣ, ΚΟΙΝΩΝΙΚΗΣ ΑΝΑΠΤΥΞΗΣ» ως ίδιο νο¬ 
μικό πρόσωπο ιδιωτικού δικαίου, το οποίο διέπεται από 
τις σχετικές διατάξεις του Δημοτικού και Κοινοτικού Κώ¬ 
δικα. 

Σκοπός της επιχείρησης είναι: 

α) Η εφαρμογή δράσεων που στοχεύουν στην κοινω¬ 
νική ανάπτυξη και την πολιτιστική αναβάθμιση της Ευ¬ 
καρπίας. 

β) Εφαρμόζει προγράμματα για την καταπολέμηση 
της ανεργίας. 

Διοργανώνει προγράμματα εκπαίδευσης - επανεκπαί¬ 
δευσης του εργατικού δυναμικού και προωθεί τη διαρκή 
επιμόρφωση εργαζομένων στις κοινωνικές υπηρεσίες. 

γ) Αξιοποιεί την τεχνογνωσία και την εμπειρία και την 
εμπειρία άλλων χωρών της Ευρώπης, συμμετέχοντας σε 
διακρατικά δίκτυα ανταλλαγής εμπειριών. 

δ) Συμμετέχει στις Κοινοτικές πρωτοβουλίες και τα 
Ευρωπαϊκά Προγράμματα που έχουν κοινωνικό ή πολιτι¬ 
στικό χαρακτήρα και αξιοποιεί κοινοτικούς πόρους από 
τα διαρθρωτικά Ταμεία ή άλλες πηγές των Ευρωπαϊκών 
Κοινοτήτων. 

ε) Προωθεί την Τοπική πολιτιστική δημιουργία, υπο¬ 
στηρίζει τις αυτόνομες πρωτοβουλίες των νέων σ’ ολό¬ 
κληρο το φάσμα της τέχνης και της καλλιτεχνικής έκ¬ 
φρασης. 

στ) Μελετά και αναπτύσσει την πολιτιστική υποδομή, 
καθώς και την ανάλογη υποδομή για την αναβάθμιση του 
λαϊκού αθλητισμού. 

ζ) Εκπονεί μελέτες που συμβάλλουν στην ανάπτυξη 

της περιοχής και ειδικά των υποβαθμισμένων περιο¬ 
χών. 

Η επιχείρηση διοικεΐται από δμελές διοικητικό συμ¬ 
βούλιο, που τα μέλη του ορίζονται μαζί με τους αναπλη¬ 
ρωτές από το δημοτικό συμβούλιο ως εξής: 

α) Από το εκάστοτε Πρόεδρο της Κοινότητας, ως 
Πρόεδρο. 

β-γ) Δύο (2) Κοινοτικούς Συμβούλους, από τους 
οποίους ο ένας ορίζεται Αντιπρόεδρος. 

δ) Ένας (1) εκπρόσωπος του Συλλόγου Γονέων και 
Κηδεμόνων Ευκαρπίας και 

ε) Ένας (1) δημότης ή κάτοικος Ευκαρπίας, ως μέλη. 

Στα μέλη του διοικητικού συμβουλίου προστίθεται και 
εκπρόσωπος των εργαζομένων (χωρίς αλλαγή της συ¬ 
στατικής πράξης) όταν η επιχείρηση απασχολεί περισ¬ 
σότερους από είκοσι εργαζόμενους. 

Η διάρκεια της επιχείρησης είναι αορίστου χρόνου. 

Έδρα της επιχείρησης είναι η Κοινότητα Ευκαρπίας 
του νομού Θεσσαλονίκης. 

Το κεφάλαιο που διαθέτει η Κοινότητα ανέρχεται στο 
ύψος 2.000.000 δρχ. σε μετρητά. 

Πόροι της επιχείρησης: Τα έσοδα από την άσκηση της 
δραστηριότητάς της, οι πρόσοδοι από την περιουσία, τα 
δάνεια, κληρονομιές, εισφορές, δωρεές και λοιπές επι¬ 
χορηγήσεις. 

Η επιχείρηση διαλύεται: α) με απόφαση του Κοινοτι¬ 
κού συμβουλίου, με απόλυτη πλειοψηφία των μελών 


του, β) όταν λήξει χωρίς να παραταθεί η διάρκειά της και 
γ) σε περίπτωση πτώχευσής της. 

Τη διάλυση της επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθάριση 
γίνεται από εκκαθαριστές που ορίζονται από το Κοινο¬ 
τικό συμβούλιο. Στην εκκαθάριση διεκπεραιώνονται οι 
εκκρεμείς υποθέσεις, εισπράττονται οι απαιτήσεις, 
ρευστοποιείται η περιουσία και πληρώνονται τα χρέη της 
επιχείρησης. Το υπόλοιπο περιέρχεται στην Κοινότητα 
Ευκαρπίας. 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και εποπτεία της επιχείρησης, διέπονται από τις 
σχετικές με τις δημοτικές και κοινοτικές επιχειρήσει 
διατάξεις του Δημοτικού και Κοινοτικού Κώδικα. 

Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού της Κοινότητας 
για το τρέχον έτος, ύψους 2.000.000 δρχ. Για τη δαπάνη 
αυτή έχει εγγράφει ισόποση πίστωση στο Κ.Α. 0.0331. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 24 Ιουλίου 1995 

Ο Περιφερειακός Διευθυντής 
ΧΡ. ΓΚΟΣΛΙΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

ΤΕΙΕΧ 

22.3211 ΥΡΕΤΘΗ 

λειτουργούν καθημερινά από 8.00’ έως 13.00' 

ΡΑΧ 

5234312 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωυούδΐ τηλ.: 52.48.188 

*Γ ια φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.547 


' Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* -Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχιχ της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για 

το Τεύχος Α’ 

Δρχ. 

20.000 

Δρχ. 

1.000 

β) 

» 

» 

» 

Β' 

» 

40.000 

3 » 

2.000 

Υ) 

» 

» 

» 

Γ 

» 

10.000 

» 

500 

δ) 

» 

» 

» 

Δ’ 

» 

40.000 

» 

2.000 

ε) 

» 

» 

» 

Αναπτυξιακών Πράξεων 

» 

25.000 

» 

1.250 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

0 

» 

» 

» 

Α.Ε &Ε.Π.Ε. 

» 

210.000 


10.500 

ια) 

Για 

όλα 

τα Τεύχη εκτός ΤΑΕ-ΕΠΕ 

» 

110.000 

» 

5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















